ESSO เด้ง 3% อานิสงส์ WTI พุ่ง 3% แตะ 75 เหรียญ-ปิดซ่อมท่อส่งน้ำมัน “คีย์สโตน”
ESSO เด้ง 3% อานิสงส์ WTI พุ่ง 3% แตะ 75.39 ดอลลาร์ต่อบาร์เรล-ปิดซ่อมรอยรั่วท่อส่งน้ำมัน "คีย์สโตน" โดย ณ เวลา 10:37 น. อยู่ที่ระดับ 12.10 บาท บวก 0.40 บาท
ESSO เด้ง 3% อานิสงส์ WTI พุ่ง 3% แตะ 75.39 ดอลลาร์ต่อบาร์เรล-ปิดซ่อมรอยรั่วท่อส่งน้ำมัน "คีย์สโตน"
14 ธ.ค. 2565

ผู้สื่อข่าวรายงานว่า วันนี้ (14 ธ.ค.65) ราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 10:37 น. อยู่ที่ระดับ 12.10 บาท บวก 0.40 บาท หรือ 3.42% สูงสุดที่ระดับ 12.20 บาท ต่ำสุดที่ระดับ 11.80 บาท ด้วยมูลค่าซื้อขาย 141.27 ล้านบาท

บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์วันนี้(14 ธ.ค.65) ว่า แนะนำซื้อเก็งกำไร หุ้นกลุ่มพลังงาน,โรงกลั่น จากการที่ราคาน้ำมันดิบ WTI ส่งมอบเดือนธ.ค. พุ่งขึ้น 2.22 ดอลลาร์ หรือ 3% ปิดที่ 75.39 ดอลลาร์/บาร์เรล พุ่งขึ้นติดต่อกันเป็นวันที่ 2 หลังสหรัฐเปิดเผยตัวเลขเงินเฟ้อที่ต่ำกว่าคาด ซึ่งจะเป็นปัจจัยหนุนให้ธนาคารกลางสหรัฐ (เฟด) ชะลอการปรับขึ้นอัตราดอกเบี้ย
นอกจากนี้ตลาดยังได้แรงหนุนจากการอ่อนด่าของดอลลาร์ รวมทั้งรายงานที่ว่าท่อส่งน้ำมันคีย์สโตน (Keystone) ยังคงปิดทำการเนื่องจากพบรอยรั่ว อย่าง PTTEP, PTT,SPRC,TOP,BCP และ ESSO เป็นต้น